Rikunarita-ORG/Wikinium huggingface dataset:
# Прешов

| Прешов сло. *Prešov*
 |
| --- |
| Застава | Герб |
| Административни податки
 |
| **ДержаваКрайОкругКомитат** | Словацка
Прешовски
Прешов
Шариш

 |
| Жительство
 |
| **2020.Густосц** | 87.886
1.251,84 жит./km2 |
| Ґеографски характеристики
 |
| **КоординатиЧасова зонаАпс. висинаПоверхносц** |
48° 59′ 47″ СҐШ; 21° 14′ 19″ ВҐД
UTC+1 (CET), влєце UTC+2 (CEST)
296 m
70,43 km2

 |
|

Прешов на мапи Словацкей
 |
| Инши податки
 |
| **Поштове числоПоволуюце числоРегистерска ознака** | 080 01
+421 51
PO

 |

**Прешов** (сло. *Prešov*, мадь. *Eperjes*, нєм. *Preschau*, русин. *Пряшев*, *Пряшів*, укр. *Пряшів*) треци по велькосци варош у Словацкей и управне стредзиско Прешовского краю. Прешов познати як центер православя у Словацкей.

## Ґеоґрафия

Прешов змесцени у восточней половки держави. Главни варош держави, Братислава, ше находзи 420 км югозаходно.

### Релєф

Прешов се развил у Прешовскей котлїни хтору прави рика Ториса. Надморска висина вароша коло 250 m. Нєдалєки гори припадаю горскому венцу Карпатох. Заходно од варошу ше видзвигує Словацке рудогорє, а на востоку ше видзвигую Слански верхи.

### Клима

Клима у Прешове умерено континентална.

### Води

През варош чече рика Ториса, то штредня часц єй цеку. Вона дзелї варош на заходну и восточну часц.

## История

Людски населєня на тим просторе датирую ище зоз палеолиту (найстарши найдзени предмети стари 28.000 роки). Населєнє под тим меном перши раз ше спомина 1247. року, а статус шлєбодного варошу достало 1374. року. У цеку шлїдуюцих викох варош бул у составе Угорскей. У другей половки 19. вику варош дожил нагли розвой и числово ю нароснул.

Концом 1918. варош постал часц новооснованей Чехословацкей. Од 16. юния 1919. до 7. юлий 1919. бул главни варош Словацкей Совєтскей Републике. Под час комунизма варош нагло индустриялизовани та прето пришло до наглого росту жительства - зоз 28.000 1950. року на 91.000 1990. року. По осамостоєню Словацкей варош постал єй значне штредзиско, алє пришло и до проблемох вязаних за преструктуованє привреди.

## Жительство

**Розвой жительства**
| Рок | 1.1.1993. | 1999. | 2006. | 2013. | 2019. | 2020. | 2023.
 |
| --- | --- | --- | --- | --- | --- | --- | --- |
| жителє | 90.058 | 93.977 | 91.650 | 90.923 | 88.464 | 87.886 | 82.286
 |

Нєшка Прешов ма 91.638 жительох а остатнїх рокох число жительох стаґнирує.

## Етнїчни состав

Спрам попису зоз 2001. р. состав шлїдуюци:

* Словаци - 94,7%,
* Русини и Українци - 1,4%,
* Роми - 1,2%,
* Чехи - 1,0%,
* инши - 0,7%.

## Вирски состав

Спрам попису зоз 2001. р. состав шлїдуюци:

* римокатолїки - 66,8%,
* атеїсти - 13,6%,
* грекокатолїки - 4,8%,
* православни - 1,7%.

## Партнерски вароши

* Прага
* Ґаброво
* Нови Сонч
* Нїредьгаза
* Мукачево
* Ремшайд
* Керацини
* Ла Курнев
* Brugherio
* Ришон Лецион
* Питсбурґ

## Ґалерия

* Побрежє рики Ториши у Прешове
* Римокатолїцка катедрала у Прешове
* Православна церква Александра Невского
* Городска хижа

## Вонкашнї вязи

* Урядови вебсайт

## Референци
# Саскачеванске дружтво рускей култури "Русин"

**Саскачеванске дружтво рускей култури Русин/Rusyn** (анґл. Rusyn *Saskatchewan Ruthenian Culture Association Inc.*) – основане у Саскатунє, Саскачеван, Канада 2005. року. Снователє о. Янко Колошняї и Любомир Медєши.

Дружтво орґанизує рочни Руски пикник и Дзецински камп, стретнуца за Крачунски и Новорочни швета, спортски бависка и змаганя у пририхтованю руских традицийних єдлох. Видавало *Саскачевански руски гласнїк*.

Дружтво ма свой герб. На лївей половки поля горизонтални златни и цмобелави линиї, на правей половки стояци медведз зоз шиву голубицу на пазури. На верху герба канадска застава.